#  Anexa la OMTI nr.............................

# .

# Reglementarea Aeronautică Civilă Română RACR - LPTA  „Licenţierea personalului tehnic aeronautic civil”, ediţia 4/2024

**Preambul**

1. Activitatea aeronautică civilă, pe teritoriul şi în spaţiul aerian naţional român, este reglementată prin Codul aerian, prin actele normative interne din domeniu şi se desfăşoară cu respectarea prevederilor Convenţiei privind aviaţia civilă internaţională, semnată la Chicago la 7 decembrie 1944, precum şi prin intermediul altor convenţii şi acorduri internaţionale la care România este parte.
2. Reglementările aeronautice civile române sunt elaborate, emise sau adoptate în conformitate cu prevederile legislaţiei naţionale în vigoare, precum şi cu respectarea prevederilor Convenţiei privind aviaţia civilă internaţională, semnată la Chicago la 7 decembrie 1944, ratificată de România prin Decretul nr. 194 din 21.04.1965, publicat în Buletinul Oficial nr. 14/24.04.1965 şi în conformitate cu standardele şi practicile recomandate în Anexele la aceasta, precum şi cu prevederile altor convenţii şi acorduri internaţionale la care România este parte, astfel încât să se asigure un caracter unitar, coerent şi modern procesului de elaborare şi dezvoltare a sistemului naţional de reglementări aeronautice civile române.
3. În conformitate cu prevederile Codului aerian şi în scopul reglementării domeniului aviaţiei civile, Ministerul Transporturilor și Infrastructurii, în calitatea sa de autoritate de stat în domeniul transporturilor, emite sau asigură prin delegări de competenţă, elaborarea şi/sau emiterea reglementărilor aeronautice civile române, care au caracter obligatoriu pentru toţi participanţii la activităţile aeronautice civile şi conexe, precum şi pentru persoanele care îşi propun să desfăşoare ori desfăşoară activităţi în zonele supuse servituţilor de aeronautică civilă.
4. În conformitate cu prevederile Ordinului Ministerului Transporturilor, Construcţiilor şi Turismului nr. 1185/2006 publicat în Monitorul Oficial, Partea I nr. 602 din 12/07/2006 Regia Autonomă Autoritatea Aeronautică Civilă Română este desemnată ca autoritate naţională de supervizare, însemnând prin aceasta organismul tehnic specializat pentru îndeplinirea funcţiei de supervizare a siguranţei zborului în aviaţia civilă, la nivel naţional.
5. Autoritatea Aeronautică Civilă Română este autoritate delegată de autoritatea de stat pentru asigurarea aplicării reglementărilor aeronautice civile naţionale precum şi pentru supravegherea respectării lor de către persoanele fizice şi juridice, române sau străine, care furnizează servicii sau produse pentru aviaţia civilă din România, realizând astfel funcţia de supraveghere a siguranţei în domeniul aviaţiei civile.

**CAPITOLUL I GENERALITĂŢI**

**I.1 Definiţii şi abrevieri**

1. **Definiţii**
2. Atunci când sunt folosiţi în prezenta reglementare, termenii de mai jos au următoarele înţelesuri:
3. **Aeronave ultraușoare** – aeronavele definite în Anexa 1 la Ordinul Ministrului Transporturilor, Construcţiilor şi Turismului nr. 630 din 27.03.2007, cu modificările și completările ulterioare;
4. **Capitole ATA 100** – referința la sistemul de numerotare ATA, care este un standard comun de referință pentru documentația unei aeronave comerciale;
5. **Calificare** - menţiune înscrisă într-o licenţă care stabileşte, privilegii, limitări sau anumite condiţii speciale referitoare la acea licenţă;
6. **Clasǎ** (de aeronavă) - clasificarea aeronavelor în funcţie de caracteristicile de bază specificate (de exemplu: avion, elicopter);

**Clasǎ** (motor) – clasificarea motoarelor în funcție de principiul de funcţionare al motorului (de exemplu: motor cu turbină, motor cu piston, APU);

**Clasǎ** (component) – clasificarea componentelor în funcție de tipul de componentă (de exemplu: categoria P2 - componente sisteme electrice, avionică și radio);

1. **Componentă** – orice piesă, echipament, instrument, mecanism, software, din structura aeronavei, motorului sau elicei, inclusiv echipamentele de comunicație;
2. **Document de certificare personal tehnic aeronautic** - document oficial individual, nominal, emis de către AACR, reprezentat de licență, prin care titularul primește privilegii în calitate de personal aeronautic civil, și care certifică nivelul şi domeniul competențelor titularului, precum şi condiţiile, drepturile, eventualele limitări şi termenul de valabilitate pentru exercitarea acestor privilegii;
3. **Întreținerea aeronavei** - totalitatea lucrǎrilor necesare pentru menținerea navigabilității unei aeronave sau a unei piese de aeronavă, inclusiv revizia, inspecția, înlocuirea, rectificarea defectelor și realizarea modificărilor, aplicarea buletinelor service şi a directivelor de navigabilitate;
4. **Limitare** – restricționare de către AACR a unor sarcini alocate prin documentul de certificare;
5. **Licenţă** - document oficial individual emis de autoritatea de certificare prin care se acordă titularului dreptul de a desfăşura activităţile aeronautice specificate în acest document, în conformitate cu reglementările naţionale în vigoare;
6. **Part-66** – Anexa III (Partea 66) la Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu;
7. **Personal tehnic aeronautic civil** - personal tehnic calificat să execute şi să certifice lucrări de întreţinere la aeronave şi componentele acestora;
8. **Pregătire practică** - formă de instruire care are loc în mediul de lucru în care urmează a se defăşura activitatea respectivă;
9. **Prelungirea valabilității** - procedeu administrativ, efectuat în interiorul perioadei de valabilitate a unui document de certificare, prin care, în urma îndeplinirii cerinţelor aplicabile, se permite titularului continuarea exercitării privilegiilor respectivului document de certificare pentru o perioadă specificată;
10. **Privilegiu** - drept obținut ca urmare a deţinerii unei licenţe/calificări/autorizări;
11. **Procesul de certificare** - totalitatea activităţilor efectuate pentru verificarea, inclusiv prin examinare teoretică şi practică, după caz, îndeplinirii cerinţelor de certificare a personalului aeronautic civil, în vederea obţinerii, prelungirii valabilității, reînnoirii, sau conversiei unui document de certificare personal aeronautic;
12. **Reînnoire** – procedeu administrativ, efectuat după ce un document de certificare a expirat, prin care, în urma îndeplinirii cerinţelor aplicabile, se redobândesc privilegiile conferite de documentul respectiv pentru o perioadă specificată;
13. **Revocare** - încetarea definitivă a efectelor produse de documentele de certificare;
14. **Suspendare** - retragerea temporară, totală sau parţială, pentru o perioadă de maximum 12 luni, de către AACR a drepturilor acordate prin licenţa de personal tehnic aeronautic. Acestea pot fi restabilite atunci când circumstanţele care au dus la suspendare sunt corectate sau la încheierea perioadei de suspendare stabilită de AACR;
15. **Solicitant** – persoană care solicită acordarea/prelungirea valabilității/reînnoirea/ modificarea documentului de certificare;
16. **Subcategorie motor/componentă de aeronavă** - clasificarea motoarelor/ componentelor în cadrul categoriilor M şi P (de exemplu: motor cu piston în cadrul categoriei M sau electromecanice, avionică / electronice și radio / navigație în cadrul subcategoriei P2);
17. **Reemitere** - procedeu administrativ prin care o licenţă aflată în termen de valabilitate este preschimbată (emisă din nou), ca urmare a modificării unor date conţinute în acest document;
18. **Tip (de aeronavă)** - toate aeronavele cu acelaşi proiect de bază, incluzând toate modificările aduse acestora, cu excepţia acelor modificări care atrag o schimbare a caracteristicilor de zbor sau a componenţei echipajului de conducere.
19. **Abrevieri:**

|  |  |
| --- | --- |
| AACR | Autoritatea Aeronauticǎ Civilǎ Românǎ |
| AZAC | Admisibilitatea la zbor a unor categorii de aeronave civile |
| ATACPS | Air Transport Association of AmericaCertificat de punere în serviciu |
| CAO | Organizație de navigabilitate combinată |
| EASA | European Aviation Safety Agency  |
| PAC | Proceduri de Aeronautică Civilă |
| RACRLPT | Reglementări Aeronautice Civile RomâneLicență Personal Tehnic  |

**I.2 Scop**

1. Prezenta reglementare are drept scop stabilirea cerinţelor pentru certificarea naţională a personalului tehnic aeronautic civil.

**I.3 Aplicabilitate**

1. Prevederile prezentei reglementări se aplică persoanelor fizice care certifică lucrări de întreţinere la:
2. aeronavele menţionate în Anexa I la Regulamentul (UE) nr. 2018/1139 al Parlamentului European și al Consiliului din 04.07.2018, cu excepția aeronavelor motorizate și nemotorizate așa cum sunt acestea definite în Anexa 1 la Ordinul ministrului transporturilor, construcţiilor şi turismului nr. 630/2007 privind modul de reglementare a domeniului aeronauticii civile cu aeronave ultrauşoare din România;
3. componente de aeronavă, aşa cum sunt acestea definite în Anexa I la prezenta reglementare.

**CAPITOLUL II LICENŢE NAŢIONALE PENTRU PERSONALUL TEHNIC AERONAUTIC CIVIL**

**II.1 Categorii de licenţe**

1. Licenţele naţionale pentru personalul tehnic aeronautic civil se clasifică în următoarele categorii:
2. licenţa **LPT - A**: personal tehnic aeronautic certificat pentru certificarea lucrărilor de întreţinere la aeronavele menţionate la art. I.3, alin. (1) pct.(i);
3. licenţa **LPT - P:** personal tehnic aeronautic certificat pentru certificarea lucrărilor de întreţinere la motoare, elice și componente de aeronavă.
4. Licenţele pentru personal tehnic aeronautic civil emise de AACR conform prezentei reglementări pot conţine orice combinaţie, nelimitată, privind subcategoriile, clasele şi calificările asociate.

**II.2 Licenţa LPT - A**

**II.2.1 Subcategorii**

1. Licenţa **LPT - A** se referă la aeronava în întregime şi se clasifică în următoarele subcategorii:
2. subcategoria **B1** pentru structură, motor, elice;
3. subcategoria **B2** pentru sistemele aeronavei (ex. pilot automat, sistem de comunicare, instalație electrică, instrumente şi aparate de bord, lumini, navigaţie, sistem de oxigen etc.).
4. Calificările pentru clase de aeronave, asociate unei licenţe **LPT - A**, se clasifică în următoarele:
5. avioane cu motor cu turbină;
6. avioane cu motor cu piston;
7. elicoptere cu motor cu turbină;
8. elicoptere cu motor cu piston;
9. planoare/motoplanoare și baloane;
10. alte categorii de aeronave.
11. Pentru fiecare clasă de aeronave, se înscrie în licenţă tipul/tipurile de aeronavă/e pentru care este valabilă calificarea.

**II.2.2 Cerinţe pentru obţinerea licenţei LPT - A**

1. Ȋn vederea obţinerii licenţei LPT - A, solicitantul trebuie să îndeplinească toate condițiile privind pregătirea teoretică şi experienţa practică.

**II.2.2.1 Cerinţe generale**

1. În vederea obţinerii licenţei LPT - A, solicitantul trebuie să îndeplinească următoarele condiţii:
2. vârsta minimă de 18 ani împliniţi;
3. capacitatea de a citi, scrie şi de a comunica la un nivel corespunzător necesar pentru desfăşurarea activităţilor tehnice specifice licenţei respective şi calificărilor asociate acesteia.

**II.2.2.2 Pregătire teoretică**

1. În vederea obţinerii licenţei LPT - A solicitantul trebuie să demonstreze că deține cel puțin pregătirea teoretică necesară desfăşurării activităţilor de întreţinere specifice licenţei şi calificărilor asociate acesteia prin:
2. pregătire tehnică generală prin absolvirea unei instituţii de învăţământ, civilă sau militară, cu profil aeronautic sau electronic sau parcurgerea unui curs de formare profesională cu profil tehnic aeronautic/electronic, și
3. pregătire tehnică de specialitate: prin absolvirea unui curs de pregătire referitor la aeronava pentru care se solicită licenţa, organizat de producătorul aeronavei, sau de către o organizaţie de instruire autorizată de către AACR sau a unui curs non-147.
4. Verificarea cunoştintelor teoretice generale se face prin examinarea de către AACR ȋn conformitate cu prevederile art. III.3 din prezenta reglementare.

**II.2.2.3 Experienţă practică**

1. Pentru obţinerea unei calificări în cadrul licenţei LPT - A, solicitantul trebuie să deţină minim doi ani experienţă practică relevantă, în întreţinerea aeronavei, motorului, elicei sau sistemelor aeronavei, din care 1 an experienţă recentă, doveditǎ prin ȋnregistrǎri ale activitǎţilor desfǎşurate, pentru subcategoriile şi calificǎrile solicitate.
2. Prin derogare de la prevederile alin. (1), unui solicitant i se poate acorda licenţă
LPT - A cu limitări care să excludă lucrările complexe menționate în Anexa IV.

**II.2.3 Valabilitate**

1. Valabilitatea licenţei este de 5 ani.
2. La solicitarea titularului, valabilitatea licenţei poate fi prelungită periodic, la fiecare 5 ani, în condiţiile respectării cerinţelor aplicabile din prezenta reglementare.
3. În cazul în care titularul licenţei nu a solicitat prelungirea valabilităţii acesteia, până la data expirării perioadei de valabilitate, licența îşi încetează valabilitatea.
4. La cererea titularului și în condiţiile prezentei reglementări, AACR poate reînnoi o licenţă căreia i-a expirat valabilitatea.

**II.2.4 Privilegii**

1. Titularul unei licenţe LPT - A emisă în conformitate cu prezenta reglementare, are dreptul să certifice punerea în serviciu după lucrări de întreţinere pentru o aeronavă în întregime, precum şi la motor, elice sau sisteme, atunci când lucrările nu presupun demontarea acestora de pe aeronavă, în limitele autorizării acordate de organizaţia de întreţinere autorizată în care îşi desfăşoară activitatea.

**II.3 Licenţa LPT - P**

**II.3.1 Subcategorii**

1. Licenţa LPT - P se referǎ la motoare, elice, componente de aeronavǎ şi se clasifică în urmǎtoarele subcategorii:
2. subcategoria **M** – motor;
3. subcategoria **E** – elice;
4. subcategoria **P** – componente de aeronavă.
5. Calificările asociate unei licenţe LPT - P se clasifică în:
6. Pentru subcategoria M:
7. calificarea M1 – motor cu turbină;
8. calificarea M2 – motor cu piston;
9. calificarea M3 – APU (grup de putere auxiliar) integral.
10. Pentru subcategoria P:
11. Calificarea P1 - componente structură, sisteme mecanice și fluide:
12. P1.1 – structură;
13. P1.2 – echipament interior;
14. P1.3 – sisteme mecanice;
15. P1.4 – sisteme fluide și pneumatice.
16. Calificarea P2 - componente sisteme electrice, avionică și radio:
17. P2.1 – componente electromecanice;
18. P2.2 – componente electronică și avionică;
19. P2.3 – componente radio și navigație.
20. Pentru subcategoriile M și E , se înscrie în licență tipul de motor sau elice pentru care este valabilă calificarea. Pentru subcategoria P, în licență se înscrie doar calificarea, fără a menționa componentele pentru care este valabilă calificarea.
21. În Anexa I la prezenta reglementare sunt prezentate subcategoriile de componente şi calificǎrile pentru care se acordă licența LPT - P şi corespondenţa cu clasificarea EASA (în conformitate cu prevederile regulamentului (EU) nr. 1321/2014), precum şi corespondenţa cu Capitolele ATA 100.

**II.3.2 Cerinţe pentru obţinerea licenţei LPT - P**

1. Ȋn vederea obţinerii licenţei LPT - P, solicitantul trebuie să îndeplinească condițiile generale şi specifice privind pregătirea teoretică şi experienţa practică.

**II.3.2.1 Cerinţe generale**

1. În vederea obţinerii licenţei LPT - P, solicitantul trebuie să îndeplinească următoarele condiţii:
2. vârsta minimă de 18 ani împliniţi;
3. capacitatea de a citi, a scrie şi de a comunica la un nivel corespunzător necesar pentru desfăşurarea activităţilor specifice licenţei respective şi calificărilor asociate acesteia.

**II.3.2.2 Pregătire teoretică**

1. În vederea obţinerii licenţei LPT - P, solicitantul trebuie să demonstreze că deține pregătirea teoretică necesară pentru a desfăşura activităţile de întreţinere specifice licenţei solicitate şi a calificărilor asociate acesteia prin:
2. pregătire tehnică generală prin absolvirea unei instituţii de învăţământ, civilă sau militară, cu profil aeronautic sau electronic sau parcurgerea unui curs de formare profesională cu profil tehnic aeronautic/electronic,

si

1. pentru subcategoriile M/E, pregătire tehnică de specialitate prin absolvirea unui curs de pregătire referitor la cunoașterea calificării de motor/ elice pentru care se solicită licenţa, organizat de producătorul aeronavei/motorului/elicei sau de către o organizaţie de instruire autorizată de către AACR sau în baza unui curs non-147;
2. pentru obținerea calificărilor în subcategoria P, la obținerea licenței nu este necesară demonstrarea unei pregătiri tehnice de specialitate. Cu toate acestea organizația de întreținere este obligată să asigure pregătirea tehnică de specialitate pentru fiecare component care va fi înscris în autorizarea internă de certificare;
3. pentru licenţa LPT - P subcategoria P - componente de aeronavă, nu este necesară cunoaşterea în întregime a aeronavei, motorului sau elicei.
4. Verificarea cunoştintelor teoretice generale se face prin examinarea de către AACR ȋn conformitate cu prevederile art. III.3 din prezenta reglementare.

**II.3.2.3 Experienţă practică**

1. În vederea obţinerii licenţei LPT - P, solicitantul trebuie să demonstreze că deţine experienţă practică, doveditǎ prin ȋnregistrǎri ale activitǎţilor desfǎşurate, de minimum 2 ani, din care 1 an experienţă recentă, în domeniile pentru care solicită licenţa.

**II.3.3 Valabilitatea licenței LPT - P**

1. Valabilitatea licenţei este de 5 ani.
2. La solicitarea titularului, valabilitatea licenţei poate fi prelungită periodic, la fiecare
5 ani, în condiţiile respectării cerinţelor aplicabile din prezenta reglementare.
3. În cazul în care titularul licenţei nu a solicitat prelungirea valabilităţii acesteia, până la data expirării perioadei de valabilitate, licența îşi încetează valabilitatea.
4. La cererea titularului și în condiţiile prezentei reglementări, AACR poate reînnoi o licenţă căreia i-a expirat valabilitatea.

**II.3.4 Privilegii**

1. Privilegiile titularului unei licențe sunt exercitate în limitele autorizării interne emisă de organizația de întreținere autorizată în baza prevederilor Part 145, Part CAO sau RACR AZAC.
2. Licența LPT - P pentru subcategoria M (motor) permite titularului să semneze EASA Form 1/CPS pentru tipuri de motoare/ APU înscrise în licență.
3. Licența LPT - P pentru subcategoria E (elice) permite titularului să semneze EASA
Form 1/CPS pentru tipuri de elice înscrise în licență.
4. Licența LPT - P pentru subcategoria P (componente) permite titularului să semneze EASA Form 1/CPS, pentru componente de aeronavă care se încadrează în calificările înscrise în licență și sunt înscrise în autorizarea internă emisă de organizația de întreținere unde își desfășoară activitatea, după cum este menționat mai jos:
5. Calificarea P1 componente structură, motor, sisteme mecanice și fluide:
6. calificarea P1.1 – componente structură;
7. calificarea P1.2 – componente echipament interior;
8. calificarea P1.3 – componente sisteme mecanice;
9. calificarea P1.4 – componente sisteme pneumatice și fluide.
10. Calificarea P2 - componente sisteme electrice, avionică și radio:
11. calificarea P2.1 – componente electromecanice;
12. calificarea P2.2 – componente electronică și avionică;
13. calificarea P2.3 – componente radio și navigație.
14. Titularul unei licenţe LPT - P nu are dreptul să certifice punerea/repunerea în serviciu a unei aeronave în întregime.

**II.4 Creditarea licenţelor Part-66**

1. Titularul unei licențe Part 66 este eligibil pentru creditarea examinărilor teoretice generale și specifice, după caz.
2. Creditarea examinărilor teoretice se efectuează de către AACR în baza procedurii care detaliază modul de implementare cerințelor prezentei reglementări.
3. Acordarea creditării este condiționată de valabilitatea licenței Part 66 deținută, în baza unei solicitări transmisă la AACR.
4. Titularul unei licențe de întreținere a aeronavelor pentru categoriile B1 / B3 / L, emisă conform Part-66, poate obține la cere o licență LPT - P pentru subcategoriile M, E sau P1, după caz.
5. Titularul unei licențe de întreținere a aeronavelor categoriile B2 / B2 L, emisă conform Part-66, poate obține la cere o licență LPT - P2.
6. Titularul unei licențe de întreținere a aeronavelor categoria A, emisă conform Part-66, poate obține la cere o licență LPT - P1.
7. Titularul unei licențe obținută prin creditare, poate:
8. să semneze EASA Form 1/CPS pentru orice motor/elice pentru care este autorizat intern de o organizație autorizată în baza prevederilor Part 145, Part CAO sau RACR AZAC;
9. să semneze EASA Form 1/CPS pentru orice component pentru care este autorizat intern de o organizație autorizată în baza prevederilor Part 145, Part CAO sau RACR AZAC.
10. Valabilitatea licenţei LPT - P emisă ȋn baza creditǎrii licenţei Part-66, nu poate depăşi valabilitatea licenţei Part-66.

**CAPITOLUL III PROCESUL DE CERTIFICARE**

**III.1 Procesul de certificare**

1. Certificarea naţională a personalului tehnic aeronautic civil presupune, în funcţie de solicitare:
2. emiterea licenţei şi a calificărilor asociate;
3. prelungirea valabilității licenţei şi a calificărilor asociate;
4. reînnoirea licenţei şi a calificărilor asociate;
5. creditarea licenţelor Part-66;
6. alte modificări ale licenței.
7. Evaluarea competenţelor solicitantului în vederea emiterii/prelungirii valabilității/reînnoirii licenţei de către AACR constă în:
8. analiza documentelor depuse de solicitant, care dovedesc pregătirea teoretică şi experienţa practică a acestuia, şi
9. pentru emiterea licenței, verificarea cunoştinţelor teoretice generale ale solicitantului prin examinare în scris.

**III.2 Obținerea licenței**

1. Pentru iniţierea procesului de evaluare a solicitantului în vederea emiterii licenţei, solicitantul trebuie să transmită AACR o cerere, însoţită de următoarele documente:
2. documente care să dovedească pregătirea teoretică şi experienţa practică a solicitantului și care să ateste conformarea cu cerinţele menţionate la Cap. II din prezenta reglementare;
3. dovada achitării tarifelor percepute de AACR în conformitate cu prevederile aplicabile în vigoare.
4. Modelul cererii pentru obținerea licenței este stabilit de către AACR şi se postează pe pagina proprie de internet.

**III.3 Examinarea teoretică**

1. Examinarea teoretică se efectuează de către AACR în conformitate cu prevederile procedurii de aeronautică civilă PAC - EXAM privind examinarea teoretică a personalului aeronautic, ediţia în vigoare.
2. Examinarea teoretică se va efectua la următoarele discipline:
3. matematică şi fizică;
4. sisteme electronice/digitale;
5. materiale si organe de mașini, tehnici de întreținere;
6. elemente de aerodinamică, componente și sisteme de aeronavă;
7. grup motor şi elice;
8. factor uman şi legislație aeronautică.
9. Nivelurile de cunoştinţe pentru fiecare disciplină de examinare sunt cele precizate ȋn Anexa II la prezenta reglementare.
10. Tematica pentru examinarea cunoștințelor teoretice este conform Anexei III la prezenta reglementare.

**III.4 Prelungirea valabilității sau reînnoirea licenţei**

1. Valabilitatea unei licenţe poate fi prelungită de AACR pentru o perioadă de cel mult 5 ani, în următoarele condiţii:
2. titularul solicită prelungirea valabilității licenţei printr-o cerere transmisă la AACR cu cel puţin 30 de zile înainte de data expirării valabilităţii licenţei deținută;
3. solicitantul trebuie să demonstreze că deţine experienţa practică de minimum 6 luni în ultimii 2 ani, în domeniile pentru care deţine licenţa şi calificarea asociată.
4. Titularul unei licenţe de personal tehnic aeronautic poate solicita odată cu prelungirea valabilităţii acesteia, orice modificare a licenţei cu respectarea cerinţelor prevăzute de prezenta reglementare.
5. AACR poate reînnoi licența pentru o perioadă de cel mult 5 ani, în următoarele condiţii:
6. titularul solicită reînnoirea licenţei printr-o cerere transmisă la AACR;
7. solicitantul trebuie să demonstreze că deţine experienţa practică de minimum 6 luni în ultimii 2 ani, în domeniile pentru care deţine licenţa şi calificarea asociată.

**III.5 Emiterea licenţei**

1. Dacă în urma evaluării solicitantului se constată conformarea cu cerinţele prezentei reglementări, AACR emite licenţa de personal tehnic aeronautic civil.
2. Licenţa de personal tehnic aeronautic civil conţine cel puţin următoarele informaţii:
3. tipul şi numărul licenţei;
4. data emiterii documentului;
5. numele titularului licenţei;
6. domiciliul titularului;
7. tipul licenţei, categoria, subcategoria, calificarea;
8. privilegiile conferite de licenţa deţinută;
9. valabilitatea licenţei;
10. calificările și limitările asociate licenței.

**III.6 Suspendarea licenţei**

1. AACR poate suspenda o licenţă în următoarele situaţii:
2. dacă prin activităţile desfăşurate titularul a creat o situaţie care a afectat siguranţa zborului;
3. titularul licenţei efectuează activităţile pentru care deţine licenţa, sub influenţa alcoolului sau drogurilor;
4. titularul licenţei se prezintă sub influenţa băuturilor alcoolice sau a drogurilor la examenele pentru prelungirea valabilității/reînnoirea licenţei;
5. titularul licenţei refuză să se supună testelor legale pentru determinarea alcoolemiei sau drogurilor;
6. titularul licenţei nu a anunţat în scris AACR cu privire la orice modificare a datelor privind numele şi domiciliul său, în termenul prevăzut la art. III.8 alin. (1);
7. titularul licenţei este implicat în cercetări cu caracter administrativ, civil sau penal pentru fapte legate de privilegiile conferite de licenţa sa;
8. titularul licenţei nu a anunţat în scris AACR privind pierderea, furtul sau distrugerea licenţei în termen de 15 zile lucrătoare de la producerea evenimentului;
9. în urma efectuării activității de supraveghere, când se constată lipsuri majore în pregătirea profesională sau abateri de la reglementările aeronautice civile care, deși nu au produs efecte, ar fi putut genera efecte majore asupra siguranței sau a circulației aeriene, dovedite pe baza procedurilor cuprinse în reglementările aeronautice specifice.
10. Constatarea faptelor prevăzute la alin. (1) se face de către AACR, se consemnează într-un raport care se aduce la cunoştinţa titularului, cât şi a angajatorului, în cel mai scurt timp posibil, urmând ca decizia de suspendare să fie transmisă titularului în termen de 5 zile lucrătoare de la data emiterii.
11. În cazul în care angajatorul constată una din situaţiile enumerate la alin. (1), are obligaţia să înştiinţeze imediat AACR şi să ia măsurile necesare pentru a nu fi afectată siguranţa sau circulația aeriană.

**III.7 Revocarea licenţei**

1. Licenţa naţională de personal tehnic aeronautic poate fi revocată de AACR dacă:
2. titularul licenţei a efectuat lucrări având licenţa expirată / suspendată;
3. titularul a înscris date false în documentele înaintate către AACR, în legătură cu obţinerea licenţei, prelungirea valabilităţii acesteia sau calificări suplimentare;
4. titularul a modificat fraudulos datele înscrise în licenţă cu scopul de a obţine drepturi suplimentare;
5. titularul are incompetenţă profesională, dovedită pe baza procedurilor cuprinse în reglementările aeronautice specifice;
6. titularul a săvârșit abateri grave de la reglementările aeronautice, cu efecte majore asupra siguranței sau a circulației aeriene.
7. Revocarea licenţei devine efectivă din momentul producerii oricăreia dintre situaţiile prevăzute la alin.(1).
8. Situaţiile prevăzute la alin. (1) se constată de către AACR şi se consemnează într-un raport în baza căruia se emite decizia directorului general al AACR de revocare.
9. Decizia de revocare și raportul prevăzute la alin. (3), se comunică de către AACR titularului licenței, în termen de maximum 3 zile lucrătoare de la emiterea ei.
10. Persoana căreia i-a fost revocată licenţa are dreptul să solicite o nouă licenţă după 12 luni de la data revocării acesteia, ȋn condiţiile prevăzute la art. III din prezenta reglementare.

**III.8 Modificarea licenţei**

1. În situaţia modificări privind numele şi adresa de domiciliu a titularului licenţei, titularul licenţei are obligaţia să înştiinţeze AACR în termen de 30 de zile calendaristice.
2. Cererea privind modificarea datelor personale trebuie transmisă la AACR însoţită de licenţă şi de documentele relevante pentru efectuarea modificărilor (în original sau copie legalizată conform legii). Acestea vor fi înapoiate titularului după verificarea lor.
3. AACR efectueză modificările corespunzătoare în termen de cel mult 15 zile lucrătoare de la primirea cererii.
4. AACR poate refuza efectuarea modificărilor în cazul în care nu sunt îndeplinite toate condiţiile prevăzute în prezenta reglementare.

**III.9 Eliberarea unui duplicat al licenţei**

1. În cazul pierderii, furtului, distrugerii, preschimbării unei licențe, AACR eliberează un duplicat.
2. Pentru obținerea duplicatului, solicitantul trebuie să transmită AACR alături de cerere, declarație pe proprie răspundere privind furtul sau pierderea sau documentul care atestă modificarea datelor personale și dovada achitării tarifului corespunzător.
3. Titularul unei licențe, emisă de AACR are obligația să aducă la cunoștința AACR orice modificare survenită în actele de identitate, în termen de 30 de zile calendaristice de la efectuarea modificării.
4. În termen de 15 zile lucrătoare de la data înregistrării cererii, solicitantul se poate prezenta la AACR pentru ridicarea documentului nominal de certificare solicitat.

**III.10 Contestarea unei decizii AACR**

1. Solicitantul poate contesta deciziile AACR în condiţiile legii contenciosului administrativ.
2. Depunerea contestaţiei nu suspendă executarea deciziilor AACR.
3. AACR este obligată să soluţioneze contestaţia depusă şi să comunice în scris solicitantului modul de rezolvare al acesteia.

**III.11 Responsabilităţile AACR**

1. AACR stabileşte un sistem de evidenţă care permite o urmărire adecvată a procesului de emitere, prelungire a valabilității, reînnoire, recunoaştere, modificare, suspendare sau retragere pentru fiecare licenţă în parte.
2. Acest sistem trebuie să asigure evidenţa şi păstrarea documentelor / licenţelor emise:
3. solicitarea de examinare teoretică a personalului tehnic aeronautic, conform procedurilor AACR;
4. copii ale licenţelor incluzând toate modificările;
5. detalii asupra oricăror exceptări şi acţiuni de punere în aplicare;
6. orice raport scris din partea angajatorului referitor la titularul licenţei.
7. AACR va dezvolta procedura care va detalia modul de implementare a cerințelor prezentei reglementări.

**III.12 Dispoziţii tranzitorii**

1. Licenţele de personal tehnic aeronautic LPT - G, LPT - T şi LPT - L aflate în termen de valabilitate la data emiterii prezentei reglementări, ȋşi menţin valabilitatea până la data expirării.
2. Titularul unei licenţe de personal tehnic aeronautic LPT - G, LPT - T sau LPT - L, aflată în termen de valabilitate, poate solicita emiterea unei licenţe conform prezentei reglementări prin transmiterea către AACR a unei solicitări ȋn conformitate cu prevederile art. III.4 alin.(1), însoţită de documentele necesare.

**ANEXA I**

**Subcategorii de componente de aeronavă şi corespondenţa cu clasificarea EASA, respectiv Capitol ATA 100**

Subcategoria P – componente aeronavă

Calificarea P1 - componente structură, motor, sisteme mecanice și fluide:

|  |  |  |  |
| --- | --- | --- | --- |
|  | Calificarea P1 | Categoria EASA | Capitol ATA 100 |
| P1.1  | Structura | C1,C4,C6,C7,C8,C9,C10,C14,C16,C18,C19,C20  | 21,25,27,28,32,52,53,54,55,56,57,62,64,66,71,78,79 |
| P1.2  | Echipament interior | C1,C4,C5,C6,C15,C19 | 21,25,33,35,38,52,56 |
| P1.3 | Sisteme mecanice | C1,C4,C5,C6,C7,C8,C9,C10,C11,C12,C14,C16,C18,C20 | 21,24,25,27,28,29,30,32,49,52,53,54,55,57,61,62,63,64,64,65,66,67,71,72,73,78,79,80,83 |
| P1.4  | Sisteme fluide și pneumatice | C1,C2,C3,C4,C6,C7,C8,C9,C10,C11,C12,C13,C14,C15,C16,C17,C18,C21,C22 | 21,22,25,26,27,28,29,30,31,32,34,35,36,37,38,4142,61,63,65,66,6772,73,75,76,77,78,79,81,82,83 |

Calificarea P2 - componente sisteme electrice, avionică și radio:

|  |  |  |  |
| --- | --- | --- | --- |
|  | Calificarea P2 | Categoria EASA | Capitol ATA 100 |
| P2.1  | Electromecanice | C1,C3,C5,C6,C7,C8,C9,C12,C14,C15,C18  | 21,23,24,25,26,27,28,29,30,32,33,35, 73,74 |
| P2.2  | Avionică/ Electronică | C1,C2,C3,C4,C5,C6,C7,C8,C9,C10,C11,C12,C13,C14,C15,C16,C17,C18,C21,C22 | 21,22,23,24,25,26,27,28,29,30,31,32, 34,35,36,37,38,41,45,47,52,61,63,65, 66,67,72,73,74,75,76,77,78,79,80,81, 82,83,84 |
| P2.3 | Radio/ Navigație | C3 | 23,34 |

**ANEXA II**

**Tematica de examinare**

Modularizare - Calificare pe subiecte de bază pentru fiecare tip de licență de întreținere a motoarelor sau componentelor trebuie să fie în conformitate cu următoarea matrice, în cazul în care subiectele aplicabile sunt indicate printr-un "X".

|  |  |  |  |  |  |  |
| --- | --- | --- | --- | --- | --- | --- |
|  | MODUL |  | A- Avion | M - MOTOR | E- Elice | P - COMPONENTE |
|  | B.1 | B.2 | M.1 | M.2 | M.3 | E | P.1.1 | P.1.2 | P.1.3 | P.1.4 | P.2.1 | P.2.2 | P.2.3 |
|  | Structură, motor elice | Sistemele aeronavei | Motor cu turbină | Motor cu piston | APU (Grup auxiliar de putere) | Elice | Structura | Echipament interior | Sisteme mecanice | Sisteme fluide si pneumatice | Electromecanice | Avionica/ Electronica | Radio/Navigație |
| MATEMATICA ŞI FIZICĂ | 1 | X | X | X | X | X | X | X | X | X | X | X | X | X |
| ELEMENTE DE ELECTRICITATE,SISTEME ELECTRONICE/DIGITALE | 2 | X | X | X | X | X | - | - | X | - | X | X | X | X |
| MATERIALE SI ORGANE DE MASINI, TEHNICI DE INTRETINERE | 3 | X | X | X | X | X | X | X | X | X | X | X | X | X |
| ELEMENTE DE AERODINAMICĂ, COMPONENTE SI SISTEME AERONAVA | 4 | X | X | X | X | X | X | X | X | X | X | X | X | X |
| GRUP MOTOR ŞI ELICE | 5 | X | - | X | X | X | X | − | − | X | X | X | - | − |
| FACTOR UMAN ŞI LEGISLATIE AERONAUTICA | 6 | X | X | X | X | X | X | X | X | X | X | X | X | X |

**ANEXA III**

**Cerințe pentru cunoștințe de bază**

|  |
| --- |
| **Niveluri de cunoștințe**  |
| NIVEL 1: Familiarizare cu principalele elemente ale obiectului de studiu. |
| Obiective: |
| (a) | Solicitantul trebuie să fie familiarizați cu elementele de bază ale obiectului de studiu. |
| (b) | Solicitantul trebuie să fie capabil să ofere o descriere generală a subiectului, folosind, după caz, exemple tipice. |
| (c) | Solicitantul trebuie să fie capabil să utilizeze termeni specifici. |
|  |
| NIVEL 2: O cunoaștere generală a aspectelor teoretice și practice ale obiectului de studiu și capacitatea de a aplica aceste cunoștințe. |
| Obiective: |
| (a) | Solicitantul trebuie să fie capabil să înțeleagă fundamentele teoretice ale subiectului. |
| (b) | Solicitantul trebuie să fie capabil să ofere o descriere generală a subiectului, folosind, ca, exemple tipice adecvate. |
| (c) | Solicitantul trebuie să fie capabil să utilizeze formulele matematice în legătură cu legile fizice care descriu subiectul. |
| (d) | Solicitantul trebuie să fie capabil să citească și să înțeleagă schițele, desenele și schemele care descriu subiectul. |
| (e) | Solicitantul trebuie să fie capabil să aplice cunoștințele sale într-o manieră practică, folosind proceduri detaliate. |
|  |
| NIVEL 3: O cunoaștere detaliată a aspectelor teoretice și practice ale subiectului și capacitate de a combina și aplica elementele distincte ale cunoștințelor într-o manieră logică și cuprinzătoare. |
| Obiective: |
| (a) | Solicitantul trebuie să cunoască aspectele teoretice ale subiectului și conexiunile sale cu alte subiecte. |
| (b) | Solicitantul trebuie să fie capabil să ofere o descriere detaliată a subiectului folosind fundamentele teoretice și exemple specifice. |
| (c) | Solicitantul trebuie să înțeleagă și să fie capabil să utilizeze formulele matematice în legătură cu subiectul. |
| (d) | Solicitantul trebuie să fie capabil să citească, să înțeleagă și să pregătească schițele, desenele simple și schemele care descriu subiectul. |
| (e) | Solicitantul trebuie să fie capabil să aplice cunoștințele sale într-o manieră practică, folosind instrucțiunile fabricantului. |
| (f) | Solicitantul trebuie să fie capabil să interpreteze rezultatele din diverse surse și măsurători și să aplice acțiuni de corecție, dacă este cazul. |

Nivelurile de cunoștințe necesare pentru fiecare tip de licență sunt prezentate mai jos.

**Niveluri cunoștințe examinare**

|  |  |  |  |  |  |  |
| --- | --- | --- | --- | --- | --- | --- |
|  | MODUL |  | A- Avion | M - MOTOR | E- Elice | C - COMPONENTE |
|  | B.1 | B.2 | M.1 | M.2 | M.3 | E | C.1.1 | C.1.2 | C.1.3 | C.1.4 | C.2.1 | C.2.2 | C.2.3 |
|  | Structură, motor elice | Sistemele aeronavei | Motor cu turbină | Motor cu piston | APU (Grup auxiliar de putere) | Elice | Structură | Echipament interior | Sisteme mecanice | Sisteme hidraulice și pneumatice | Electromecanice | Avionică/ Electronică | Radio/Navigație |
|  | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| **MATEMATICA ŞI FIZICĂ** | **1** |  |
| MATEMATICĂ | 1.1 |  |
| Aritmetică |  | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 |
| Algebră |  | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 |
| Geometrie |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| FIZICĂ | 1.2 |  |
| Statică |  | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 |
| Cinematică |  | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 |
| Dinamică |  | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 |
| Dinamica Fluidelor |  | 2 | 2 | 2 | 2 | 2 | - | - | - | - | - | - | - | - |
| Termodinamica |  | 2 | 2 | 2 | 2 | 2 | - | - | - | - | - | - | - | - |
| Optică |  | 2 | 2 | - | - | - | - | - | - | - | - | - | 1 | 1 |
| Mişcarea ondulatorie şi sunetul |  | 2 | 2 | - | - | - | - | - | - | - | - | - | 1 | 1 |
| **ELEMENTE DE ELECTRICITATE, SISTEME ELECTRONICE/DIGITALE** | **2** |  |
| ELECTRICITATE | 2.1 |  |
| Electricitate statică şi conducţie |  | 2 | 2 | 1 | 1 | 1 | - | - | 1 | - | 1 | 2 | 2 | 2 |
| Generarea de electricitate. Surse |  | 2 | 2 | 1 | 1 | 2 | - | - | 1 | - | 1 | 2 | 1 | 1 |
| Circuite de curent continuu |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Rezistenţa |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Putere |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Capacitate electrică. Condensatori |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Magnetism |  | 2 | 2 | 1 | 1 | 1 | - | - | 1 | - | - | 2 | 2 | 2 |
| Inducţie |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Motor de curent continuu |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Curent alternativ |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Circuite rezistive, capacitive şi inductive |  | 2 | 2 | 1 | 1 | 2 | - | - | 1 | - | - | 2 | 2 | 2 |
| Transformator |  | 2 | 2 | 1 | 1 | 1 | - | - | 1 | - | - | 2 | 2 | 2 |
| Motor de curent alternativ |  | 2 | 2 | 1 | 1 | 2 | - | - | 1 | - | - | 2 | 2 | 2 |
| ELECTRONICĂ | 2.2 |  |
| Semiconductori |  | 1 | 2 | - | - | - | - | - | - | - | - | - | 2 | 2 |
| Circuite integrate |  | 1 | 2 | - | - | - | - | - | - | - | - | - | 2 | 2 |
| Servomecanisme |  | 1 | 2 | - | - | - | - | - | - | - | - | - | 2 | 2 |
| SISTEME DIGITALE | 2.3 |  |
| Magistrale de date |  | - | 2 | - | - | - | - | - | - | - | - | - | 2 | 2 |
| Circuite logice |  | - | 2 | - | - | - | - | - | - | - | - | - | 2 | 2 |
| Arhitectura computerului |  | - | 2 | - | - | - | - | - | - | - | - | - | 2 | 2 |
| Microprocesoare |  | - | 2 | - | - | - | - | - | - | - | - | - | 2 | 2 |
| Afişaje electronice |  | - | 2 | - | - | - | - | - | - | - | - | - | 2 | 2 |
| Fibra optică |  | - | 2 | - | - | - | - | - | - | - | - | - | 2 | 2 |
| Software |  | - | 2 | - | - | - | - | - | - | - | - | - | 2 | 2 |
| Sisteme electronice/digitale specifice aviaţiei |  | - | 2 | - | - | - | - | - | - | - | - | - | 2 | 2 |
| **MATERIALE SI** **ORGANE DE MASINI, TEHNICI DE INTRETINERE** | **3** |  |
| MATERIALE PENTRU AVIAŢIE | 3.1 |  |
| Materiale feroase |  | 2 | 1 | - | - | - | 1 | 2 |  |  |  | - | - | - |
| Materiale neferoase |  | 2 | 1 | - | - | - | 1 | 2 |  |  |  | - | - | - |
| Compozite |  | 2 | 1 | - | - | - | 1 | 2 |  |  |  | - | - | - |
| Structuri din lemn |  | 2 | 1 | - | - | - | 1 | 2 |  |  |  | - | - | - |
| Acoperirea cu ţesături |  | 2 | 1 | - | - | - | 1 | 2 |  |  |  | - | - | - |
| Coroziunea |  | 2 | 1 | - | - | - | 1 | 2 |  |  |  | - | - | - |

|  |  |  |
| --- | --- | --- |
| ORGANE DE MAŞINI | 3.2 |  |
| Bolţuri, ştifturi şi şuruburi |  | 2 | 2 | 2 | 2 | 1 | 2 | 2 | 1 | 1 | 1 | - | - | - |
| Dispozitive de blocare |  | 2 | 2 | 2 | 2 | 1 | 2 | 2 | 1 | 1 | 1 | - | - | - |
| Nituri pentru aviaţie |  | 2 | - | 2 | 2 | 1 | - | 2 | - | - | - | - | - | - |
| Ţevi |  | 2 | 1 | 2 | 2 | 1 | 1 | 2 | 1 | 1 | 1 | - | - | - |
| Arcuri |  | 2 | 1 | 2 | 2 | 1 | 2 | 1 | 1 | 1 | 1 | - | - | - |
| Rulmenţi |  | 2 | 2 | 2 | 2 | 1 | 2 | 1 | 1 | 1 | 1 | - | - | - |
| Transmisii |  | 2 | 1 | 2 | 2 | 1 | 2 | 1 | 1 | 1 | 1 | - | - | - |
| Cabluri de comandă |  | 2 | 1 | 2 | 2 | 1 | - | 2 | 1 | 1 | 1 | - | - | - |
| Cabluri electrice |  | 2 | 2 | 2 | 2 | 1 | - | 1 | 1 | - | 1 | 1 | - | - |
| TEHNICI DE ÎNTREŢINERE | 3.3 |  |
| Măsuri de siguranţă |  | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Calibrarea şi întreţinerea sculelor şi AMC |  | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Scule şi dispozitive |  | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| AMC |  | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Echipamente de testare |  | 1 | 3 | - | - | 1 | - | - | - | - | - | 1 | 3 | 3 |
| Desene, diagrame şi standarde |  | 2 | 2 | 2 | 2 | 1 | 1 | 1 | 1 | 1 | 1 | 1 | 1 | 1 |
| Ajustaje şi jocuri |  | 2 | 2 | 2 | 2 | 1 | 1 | 1 | 1 | 1 | 1 | 1 | 1 | 1 |
| Asamblări nituite |  | 2 | - | - | - | - | 2 | - | - | - | - | - | - | - |
| Ţevi şi furtunuri |  | 2 | 2 | 2 | 2 | 1 | - | - | 1 | 1 | 2 | - | - | - |
| Verificarea arcurilor |  | 2 | 2 | 2 | 2 | 1 | 1 | - | - | 1 | 1 | - | - | - |
| Rulmenţi |  | 2 | 2 | 2 | 2 | 2 | 2 | 2 | 2 | 2 | 2 | - | - | - |
| Transmisii |  | 2 | 2 | 2 | 2 | 1 | - | - | - | - | - | - | - | - |
| Îmbinări lipite |  | 2 | - | - | - | - | - | 2 | - | - | - | - | - | - |
| Centrajul aeronavei |  | 2 | - | - | - | - | - | - | - | - | - | - | - | - |
| Stocarea aeronavei |  | 2 | - | - | - | - | - | - | - | - | - | - | - | - |
| Metode de control nedistructiv |  | 2 | - | 1 | 1 | 1 | - | 2 | - | - | - | - | - | - |
| Tehnici de demontare şi remontare |  | 3 | 3 | 2 | 2 | 2 | - | - | - | - | - | - | - | - |
| Tipuri de defecte şi remedierea acestora |  | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Urmărirea componentelor cu limită de viaţă |  | 2 | 2 | 2 | 2 | 2 | 2 | - | - | - | - | - | - | - |
| Alimentarea/golirea rezervoarelor |  | 2 | - | - | - | - | - | - | - | - | - | - | - | - |
| **ELEMENTE DE AERODINAMICĂ, COMPONENTE SI SISTEME AERONAVA** | **4** |  |
| AERODINAMICĂ | 4.1 |  |
| Aerodinamică |  | 2 | - | - | - | - | - | - | - | - | - | - | - | - |
| Teoria zborului |  | 2 | - | - | - | - | - | - | - | - | - | - | - | - |
| Controlul zborului |  | 2 | - | - | - | - | - | - | - | - | - | - | - | - |
| COMPONENTE AERONAVĂ | 4.2 |  |
| Componentele corpului aeronavei |  | 2 | - | - | - | - | - | - | - | - | - | - | - | - |
| SISTEMELE AERONAVEI | 4.3 |  |
| Instalaţia de aer conditionat şi presurizarea cabinei |  | 2 | - | - | - | - | - | 2 | 2 | 2 | 2 | 2 | 2 | 1 |
| Instrumente de bord |  | 1 | 3 | - | - | - | - | - | - | - | - | - | 3 | - |
| Instalaţii electronice de bord |  | 1 | 3 | - | - | - | - | - | - | - | - | - | 3 | - |
| Echipamente de comunicaţii |  | 1 | 3 | - | - | - | - | - | - | - | - | - | - | 3 |
| Instalaţia electrică |  | 1 | 3 | - | - | - | - | - | 1 | - | - | 2 | 2 | - |
| Amenajări de interior |  | 1 | - | - | - | - | - | - | 3 | - | - | - | - | - |
| Protecţia contra incendiilor |  | 2 | 2 | - | - | - | - | 2 | - | 2 | 2 | 2 | 2 | - |
| Controlul suprafeţelor de comandă |  | 3 | - | - | - | - | - | 2 | - | - | - | - | - | - |
| Instalaţia de combustibil |  | 3 | - | - | - | - | - | 2 | - | 2 | 2 | - | - | - |
| Echipamente hidraulice |  | 1 | 3 | - | - | - | - | - | - | 2 | 3 | 1 | - | - |
| Echipamente pneumatice |  | 1 | 3 | - | - | - | - | - | - | 2 | 3 | 1 | - | - |
| Degivrare |  | 2 | 2 | - | - | - | - | 2 | - | 2 | 2 | 2 | 2 | - |
| Trenul de aterizare |  | 3 | 3 | - | - | - | - | 3 | - | 3 | 3 | 3 | - | - |
| Lumini |  | 1 | 3 | - | - | - | - | - | - | - | - | - | 2 | - |
| Instalaţia de oxigen |  | 1 | 3 | - | - | - | - | - | 3 | - | 2 | 2 | - | - |
| Comunicaţii interne |  | - | 3 | - | - | - | - | - | - | - | - | - | - | 3 |
| Apă/toalete |  | 1 | 1 | - | - | - | - | - | 3 | - | - | - | - | - |
| **GRUP MOTORŞI ELICE** | **5** |  |
| MOTOR CU TURBINĂ | 5.1 |  |
| Principii, performanţe |  | 3 | - | 3 | - | - | - | - | - | - | 1 | 1 | - | - |
| Admisia |  | 3 | - | 3 | - | - | - | - | - | - | - | - | - | - |
| Compresor |  | 3 | - | 3 | - | - | - | - | - | - | - | - | - | - |
| Camera de ardere |  | 3 | - | 3 | - | - | - | - | - | - | - | - | - | - |
| Turbina |  | 3 | - | 3 | - | - | - | - | - | - | - | - | - | - |
| Evacuarea |  | 3 | - | 3 | - | - | - | - | - | - | - | - | - | - |
| Rulmenti şi etanşări |  | 3 | - | 3 | - | - | - | - | - | - | - | - | - | - |
| Lubrifianţi şi combustibili |  | 3 | - | 3 | - | - | - | - | - | - | - | - | - | - |
| Alimentarea cu combustibil |  | 3 | - | 3 | - | - | - | - | - | - | 2 | 2 | - | - |
| Instalaţia de aprindere şi pornire |  | 3 | - | 3 | - | - | - | - | - | - | 2 | 2 | - | - |
| Agregate |  | 3 | - | 3 | - | - | - | - | - | - | 2 | 2 | - | - |
| Urmărirea parametrilor motorului |  | 3 | - | 3 | - | - | - | - | - | - | 2 | 2 | - | - |
| Motor turbopropulsor |  | 3 | - | 3 | - | - | - | - | - | 2 | - | - | - | - |
| APU |  | 3 | - | - | - | 3 | - | - | - | - | - | - | - | - |
| Instalaţia anti-incendiu |  | 3 | - | 3 | - | - | - | - | 1 | 1 | 1 | 1 | - | - |
| Pornirea la sol |  | 3 | - | 3 | - | - | - | - | - | - | - | - | - | - |
| Stocarea şi depozitarea motorului |  | 3 | - | 3 | - | - | - | - | - | - | - | - | - | - |
| MOTOR CU PISTON | 5.2 |  |
| Principii, performanţe |  | 3 | - | - | 3 | - | - | - | - | - | - | - | - | - |
| Construcţia motorului |  | 3 | - | - | 3 | - | - | - | - | - | - | - | - | - |
| Alimentarea cu combustibil. |  | 3 | - | - | 3 | - | - | - | - | - | 2 | - | - | - |
| Carburatorul |  | 3 | - | - | 3 | - | - | - | - | - | - | - | - | - |
| Instalaţia de aprindere şi pornire |  | 3 | - | - | 3 | - | - | - | - | - | - | 2 | - | - |
| Sisteme de admisie, răcire şi evacuare |  | 3 | - | - | 3 | - | - | - | - | - | - | - | - | - |
| Supraalimentarea |  | 3 | - | - | 3 | - | - | - | - | - | 2 | 2 | - | - |
| Lubrifianţi şi combustibili |  | 3 | - | - | 3 | - | - | - | - | - | - | - | - | - |
| Urmărirea parametrilor motorului |  | 3 | - | - | 3 | - | - | - | - | - | - | 2 | - | - |
| Pornirea la sol |  | 3 | - | - | 3 | - | - | - | - | - | - | - | - | - |
| Stocarea şi depozitarea motorului. |  | 3 | - | - | 3 | - | - | - | - | - | - | - | - | - |
| ELICE | 5.3 |  |
| Principii de bază |  | 3 | - | - | - | - | 3 | - | - | - | - | - | - | - |
| Construcţia elicei |  | 3 | - | - | - | - | 3 | - | - | - | - | - | - | - |
| Controlul pasului |  | 3 | - | - | - | - | 3 | - | - | - | - | - | - | - |
| Sincronizarea elicei |  | 3 | - | - | - | - | 3 | - | - | - | - | - | - | - |
| Protecţia anti-givraj |  | 3 | - | - | - | - | 3 | - | - | - | - | - | - | - |
| Echilibrare statică şî dinamică |  | 3 | - | - | - | - | 3 | - | - | - | - | - | - | - |
| Stocarea şi depozitarea elicei |  | 3 | - | - | - | - | 3 | - | - | - | - | - | - | - |
| **FACTOR UMAN ŞI LEGISLATIE AERONAUTICA** | **6** |  |
| FACTOR UMAN | 6.1 |  |
| Performanţă umană şi limitări |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Psihologie socială |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Factori care afectează performanţa |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Mediul fizic |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Sarcini de lucru |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Comunicare |  | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Eroarea umană |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Riscuri la locul de muncă |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| LEGISLAŢIE AERONAUTICĂ | 6.2 |  |
| Cadrul general |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Menţinerea navigabilităţii  |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Programe de întreţinere |  | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Personal de certificare |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| RACR-AZAC |  | 2 | 2 | 2 | 2 | 2 | 2 | - | - | - | - | - | - | - |

**ANEXA IV**

**Sarcini complexe de întreținere**

1. Modificarea, repararea sau înlocuirea prin nituire, lipire, stratificare sau sudare a unuia dintre următoarele repere ale corpului aeronavei:

(a) o grindă cheson;

(b) un stringher de aripă sau o coardă a aripii;

(c) un lonjeron;

(d) o flanșă de lonjeron;

(e) o bară a unei grinzi cu zăbrele;

(f) inima unei grinzi;

(g) chila sau bara filei de gurnă a calei unui hidroavion sau un flotor;

(h) un reper de compresie din tablă ondulată într-o aripă sau un ampenaj;

(i) o nervură principală de aripă;

(j) un lonjeron principal al suprafeței aripii sau ampenajului;

(k) un montant de motor;

(l) un lonjeron sau un cadru de fuzelaj;

(m) un reper de armătură laterală, armătură orizontală sau perete de compartimentare;

(n) o contrafișă sau o consolă suport de scaun;

(o) un înlocuitor pentru șinele de fixare a scaunelor;

(p) un lonjeron sau un suport de lonjeron pentru trenul de aterizare;

(q) o osie;

(r) o roată; și

(s) o bechie sau un picior al suportului de bechie, excluzând înlocuirea unei acoperiri cu frecare redusă.

2. Modificarea sau repararea oricăruia dintre următoarele repere:

(a) învelișul aeronavei sau învelișul unui flotor de hidroavion, dacă lucrarea necesită utilizarea unui suport, a unui dispozitiv de ghidare sau a unuia de fixare;

(b) învelișul aeronavei care este supus unor încărcări de presurizare, dacă deteriorarea învelișului măsoară mai mult de 15 cm (6 țoli) în orice direcție;

(c) un reper portant al unui sistem de control, incluzând o coloană de control, o pedală, un arbore, un cadran, o pârghie cotită, un tub pentru arborele cardanic, o pâlnie de control și un suport forjat sau turnat, dar excluzând:

(i) matrițarea unui racord de reparare sau a unei garnituri de cablu;

(ii) înlocuirea unei asamblări de capăt cu tub simetric (împingere-tragere) fixată prin nituire; și

(d) orice altă structură, care nu a fost listată la punctul 1, pe care producătorul a identificat-o ca fiind o structură primară, în manualul său de întreținere, în manualul de reparații structurale sau în instrucțiunile de menținere a navigabilității.

3. Efectuarea următoarelor lucrări de întreținere asupra unui motor cu piston:

(a) demontarea și reasamblarea ulterioară a unui motor cu piston în alt scop decât:

(i) pentru a obține accesul la ansamblurile de pistoane/cilindri; sau

(ii) pentru a demonta capacul secundar posterior, cu scopul de a inspecta și/sau a înlocui piesele pompelor de ulei, în cazurile în care aceste lucrări nu implică demontarea și remontarea angrenajelor interioare;

(b) demontarea și reasamblarea ulterioară a reductoarelor;

(c) sudarea și brazarea îmbinărilor, altele decât reparațiile minore prin sudură aduse dispozitivelor de evacuare, efectuate de un sudor acreditat sau autorizat în mod corespunzător, dar excluzând înlocuirea componentelor de aeronavă;

(d) intervenția asupra unor piese individuale ale unor sisteme supuse unei încercări pe banc, cu excepția înlocuirii sau ajustării reperelor care, în mod normal, pot fi înlocuite sau ajustate în timpul funcționării.

4. Echilibrarea unei elice, cu excepția:

(a) certificării echilibrării statice, în cazurile în care aceasta este impusă de manualul de întreținere;

(b) echilibrării dinamice a elicelor instalate utilizând instrumente electronice de echilibrare în cazurile în care manualul de întreținere sau alte date de navigabilitate aprobate permit acest lucru.

5. Orice sarcină suplimentară care necesită:

(a) utilaje, echipamente sau instalații speciale; sau

(b) proceduri de coordonare considerabile ca urmare a duratei prelungite a sarcinilor și a implicării mai multor persoane.